open-index/open-wikipedia-markdown huggingface dataset:
Kepi

**Kepi** (  ) ialah sejenis topi dengan mercu berbentuk bulat dan birai atau visor rata. Dalam Bahasa Inggeris, istilah ini adalah kata pinjaman daripada , ia sendiri versi yang dieja semula bagi bahasa alemmanik Jerman *Käppi*, satu perkataan diminutif , bermaksud "cap" ("kep" atau "topi"). Di Eropah, penutup kepala ini paling kerap dikaitkan dengan pakaian seragam tentera dan polis, walaupun versinya dipakai secara meluas oleh tentera lain pada akhir abad ke-19 dan awal ke-20. Di Amerika Utara, ia biasanya dikaitkan dengan Perang Saudara Amerika, kerana ia dipakai oleh askar di kedua-dua belah pihak konflik.

## Galeri

File:Gendarmes DSC00690.jpg|Gendarmes Perancis dari Gendarmerie Mobile
File:French army kepi dsc06829.jpg|Kepi kontemporari Tentera Darat Perancis
File:HermesFonseca.jpg|Marsyal Hermes da Fonseca, mantan Presiden Brazil, memakai kepi, 1910
File:Beridna soldater Revinge 2015-2.jpg|Askar dragoon Pengawal Peribadi Diraja Sweden pada 2015


## Lihat juga

*Peak cap
*Pakaian seragam tentera
*Pakaian istiadat
*Senarai penutup kepala
*Topi

## Rujukan
XNXX

**[[XNXX]]** ialah sebuah lawan web perkongsian video pornografi. Pada 12 Julai 2018, situs tersebut menjadi laman web ke-13 paling banyak dikunjungi di dunia menurut SimilarWeb, dan ke-76 paling popular menurut Alexa. Laman ini dibuka pada pada 1997, menjadikannya salah satu laman bahan lucah terawal. Laman tersebut beribu pejabat di Paris, dengan pelayan dan pejabat di Montreal, Tokyo, dan New Jersey.

XNXX sex

dimiliki oleh perusahaan Czech yang juga mengoperasikan XVideos, satu lagi laman pornografi masyhur.

## Rujukan

## Pautan luar
*
Bahasa Tulu

**Tulu** (Tulu:   ) ialah sebuah bahasa yang digunakan oleh hampir 2 juta penutur ibunda, dengan tempat tumpuan ialah di bahagian barat Karnataka dan sebahagian kecil utara Kerala, yang dikenal sebagai Tulu Nadu. Bahasa tersebut termasuk dalam keluarga bahasa Dravida.

Di India, hampir 2 juta orang memakai bahasa tersebut sebagai bahasa asli mereka (anggaran 2011), dan berjumlah 1,722,768 pada 2001, meningkat 10% berbanding dalam bancian 1991. Menurut salah satu kiraan yang dinyatakan pada 2009, Tulu sekarang digunakan oleh tiga hingga lima juta penutur ibunda di seluruh dunia. Penutur ibunda bahasa Tulu disebut sebagai Tuluva atau orang Tulu.

## Nota


## Rujukan

## Pautan luar

* Official Tulu Academy
* Online Tulu Dictionary
Kawalan capaian

Dalam bidang keselamatan fizikal dan keselamatan maklumat, **kawalan capaian** (**AC**) ialah sekatan terpilih bagi akses ke tempat atau sumber lain, manakala pengurusan akses menerangkan proses tersebut. Tindakan *mengakses* mungkin bermakna memakan, memasuki, atau menggunakan. Kebenaran untuk mengakses sumber dipanggil *pengesahan*.

Kunci dan kelayakan log masuk ialah dua mekanisme analog kawalan capaian.

## Rujukan

## Pautan luar
* Access Control Markup Language. An OASIS standard language/model for access control. Also XACML.
MNC Radio Networks

**MNC Radio Networks** ialah kelompok jaringan dan stesen radio milik Media Nusantara Citra.

## Senarai radio
* PT Radio Trijaya Shakti (MNC Trijaya FM)
* PT Radio Suara Monalisa (RDI)
* PT Radio Arif Rahman Hakim (Global Radio)
* PT Radio Sabda Sosok Sohor (V Radio)

## Pautan luar luar
* Laman rasmi
MNC Digital Entertainment

**PT MNC Digital Entertainment Tbk** () ialah anak syarikat PT Media Nusantara Citra Tbk yang menyediakan penerbitan kandungan siaran televisyen dan mengedarkan siaran televisyen dan filem serta bahan-bahan digital lain di Indonesia serta luar negara. Presiden Pengarah MNC Studios International kini ialah Hary Tanoesoedibjo.

MNC Pictures ialah studio filem yang menghasilkan sinetron, siri web produksi, filem televisyen dan muzik. Hits Records pula ialah label rakaman sudah yang berhasil mengembangkan beberapa penyanyi Asia terkemuka seperti Agatha Chelsea dan Citra Scholastika.

## Rujukan

## Pautan luar
* 
*
Verona Pictures

**Verona Pictures** ialah sebuah syarikat pembikinan sinetron di Indonesia, dan merupakan anak syarikat Lunar Film. Syarikat ini didirikan pada 10 Oktober 2010. Syarikat penerbitan ini telah menghasilkan para pelakon termasuk Afifa Syahira, Jihan Fahira, Irwansyah, dan Restu Sinaga. RCTI, MNCTV, antv, SCTV dan RTV menayangkan sinetron produksi Verona Pictures.

## Rujukan

## Pautan luar
* 
* 
*
Lunar Jaya Films

**Lunar Jaya Film** atau **Lunar Film** ialah syarikat penerbitan Indonesia yang didirikan pada 19 Februari 2004. Lunar Film digunakan bagi pembikinan sinetron anak, sedangkan  sinetron drama, komedi, dan acara realiti menggunakan nama Verona Pictures.

Sejalan dengan perkembangannya, Lunar pernah membawa 60 karyawan tetap serta ratusan profesional kontrak. Lunar Films telah memproduksi lebih daripada 500 episod filem elektronik yang ditayangkan di pelbagai saluran televisyen Indonesia.

## Rujukan

## Pautan luar
* 
*
Thérèse Coffey

**Thérèse Anne Coffey, Baroness Coffey** (lahir 18 November 1971) ialah seorang ahli politik British yang berkhidmat sebagai Timbalan Perdana Menteri United Kingdom dan Setiausaha Negara bagi Kesihatan dan Penjagaan Sosial dari September 2022 hingga Oktober 2022. Seorang ahli Parti Konservatif, beliau pernah berkhidmat sebagai Setiausaha Negara untuk Kerja dan Pencen dari 2019 hingga 2022. Coffey telah menjadi Ahli Parlimen (MP) untuk Suffolk Coastal sejak 2010. 

## Nota

## Rujukan
Suwaybit ibn Harmalah

**Suwaybit ibn Harmalah** ( Bahasa Arab - سويبت بن حرملة ) adalah seorang sahabat yang dijual oleh An-Nuayman bin Amr semasa berdagang di Basrah di mana dia dipertanggungjawabkan oleh Saidina Abu Bakar As-Siddiq untuk menjaga makanan dan peruntukan para sahabat yang lain.

## Kisah Nuayman Menjual Suwaybit
Semasa Suwaybit sedang menjalankan tugas, Nuayman memintanya sedikit makanan untuk mengalas perut. Suwaybit enggan memberi makanan kepada Nuayman dan Nuayman berkata kepadanya "Adakah anda tahu apa yang saya akan lakukan lagi dengan kamu?". Nuayman terus memberi amaran dan ancaman tetapi Suwaybit masih enggan untuk memberi makanan kepada Nuayman.

An-Nuayman kemudian pergi kepada sekumpulan orang-orang Arab di Suq (pasar) dan berkata kepada mereka, "Adakah anda ingin mempunyai hamba yang kuat dan tegap yang saya boleh jual kepada anda".

Mereka bersetuju dan an-Nuayman meneruskan, "Dia itu pandai bercakap dan sangat petah. Dia akan menentang anda dan berkata, 'Saya orang yang bebas' tapi janganlah dengar cakapnya itu."

Orang tersebut membayar harga hamba - sepuluh qala'is (keping emas) dan an-Nuayman menerimanya dan transaksi berjalan dengan lancar sekali seperti tiada muslihat di sebaliknya. Pembeli mengiringi beliau untuk mengambil 'hamba'nya. Nuayman terus menunjuk ke Suwaybit dan berkata: "Inilah hamba yang saya jual kepada anda."

Lelaki tersebut memegang Suwaybit dan terus dia berseru sekuat hati untuk dibebaskan. "Saya orang bebas. Saya Suwaybit ibn Harmalah..."

Tetapi mereka tidak menghiraukannya dan mengheretnya di leher seperti yang biasa dilakukan dengan mana-mana hamba.

Selama kejadian itu, an-Nuayman tidak ketawa atau mengelipkan kelopak mata pun. Beliau kekal tenang dan benar-benar serius manakala Suwaybit terus berkeras. Rakan dagangan sekumpulan dengan Suwaybit menyedari apa yang berlaku, bergegas mencari Abu Bakar, pemimpin kafilah itu, yang datang berlari sepantas yang boleh. Beliau menjelaskan kepada pembeli apa yang telah berlaku dan supaya mereka mebebaskan Suwaybit dan mempunyai wang mereka kembali. Abu Bakar kemudian ketawa terbahak-bahak dan begitu juga Suwaybit dan an-Nuayman. Kembali di Madinah, kisah itu diceritakan kepada Nabi dan para sahabat, mereka semua turut ketawa.
Penentangan terhadap Najib Razak di Malaysia

**Penentangan terhadap Najib Razak di Malaysia** (，) merujuk kepada suara rakyat Malaysia terhadap Najib Razak, perdana menteri keenam negara itu. Najib berdepan dengan pelbagai kritikan sejak berkuasa sehingga kekalahannya pada 2018, terutama selepas skandal 1Malaysia Development Berhad. Penentangan terhadap beliau turut dinyatakan dalam perhimpunan seperti Perhimpunan Bersih 2015, Perhimpunan Bersih 2016, Perhimpunan Tangkap Najib dll. Pada 4 Mac 2016, bekas Perdana Menteri Mahathir Mohamad dan 57 orang menandatangani Deklarasi Rakyat untuk menuntut Najib meletakkan jawatannya sebagai Perdana Menteri.

## Lihat juga

* Kontroversi Najib Razak
* Skandal 1Malaysia Development Berhad

## Rujukan
Just Stop Oil

**Just Stop Oil** ialah kumpulan aktivis alam sekitar di UK yang menggunakan rintangan awam dan tindakan langsung dengan tujuan memastikan Kerajaan UK komited untuk menghentikan pelesenan dan pengeluaran bahan api fosil baharu. Ia dilancarkan pada 14 Februari 2022 dan mengadakan sebulan gangguan terminal minyak di seluruh England pada April 2022. Kumpulan itu telah mendapat banyak kontroversi kerana kaedah protes mereka yang agresif dan melakukan vandalisme terhadap karya seni di galeri seni British.

## Lihat juga
* Climate crisis
* Extinction Rebellion
* Insulate Britain
* Vandalism of art

## References

## Pautan luar
*
Wanita Milik Tuan Putra

***Wanita Milik Tuan Putra *** adalah drama siri televisyen Malaysia 2022 arahan Shuhaimi Zulkefli, dibintangi oleh Hisyam Hamid, Intan Najuwa, dan Sherry Ibrahim. Siri ini memulakan tayangan perdana di Slot Akasia, TV3 bermula  21 Oktober 2022 menggantikan Sekali Lagi Cinta Kembali.

## Sinopsis
Bunga (Intan Najuwa) dihalau keluar oleh bapa angkatnya, Dato’ Azka apabila mendapati Bunga bersama lelaki lain di dalam bilik! Bunga tiada tempat untuk berteduh. Namun, dengan bantuan Tuan Putra (Hisyam Hamid), Bunga dapat menumpang di rumahnya bersama pembantu rumah iaitu, Mak Jah dan Pak Jais.

Insiden yang berlaku kepada Bunga membuatkan Putra berasa simpati membuat dirinya akur untuk berkahwin dengan Bunga atas desakan Dato’ Azka. Di mana ada cinta, di situ ada benci. Tania (Sherry Ibrahim), kakak tiri kepada Putra tidak merestui perkahwinan mereka kerana sudah lama menyimpan perasaan terhadap Putra.

Lama kelamaan, hubungan mereka semakin erat dan Putra mula menyedari bahawa cintanya terhadap Bunga semakin mekar. Adakah sesuatu bakal mengancam hubungan mereka? Atau cinta mereka dapat dipertahankan hingga akhir hayat?

## Pelakon

### Pelakon utama
* Hisyam Hamid Sebagai Tuan Putra Anaqi
* Intan Najuwa Sebagai Bunga Zinnirah
* Sherry Ibrahim Sebagai Tengku Tania

### Pelakon pembantu
* Syazuwan Hassan sebagai Emir
* Hafidz Roshdi sebagai Asmara
* Wafariena Roslan sebagai Airis
* Natasya Mahyan sebagai Eva
* Badrul Muhayat sebagai Dato Arka
* Kuza Muzani sebagai Datin Luna
* Khaty Azian sebagai Pn Sri Ainon
* Enot sebagai Zuridah
* Eddy Effrimz sebagai Malik
* Aznah Hamid sebagai Mak Jah
* Azman Jantan sebagai Pak Jais
* Kay Maria sebagai Makngah
* Draman Md sebagai Pakngah
* Ieka Zulkifli sebagai Rina
* Farah Wahida sebagai Shiela
* Ramli Saleh sebagai Ramli
* Aainaa Dhamirah sebagai Datin Julia

### Pelakon tambahan
Akan Dikemas Kini

## Rujukan
Pakaian rasmi istiadat

**Pakaian rasmi istiadat**, **pakaian istiadat** juga dikenali sebagai **pakaian rasmi perbarisan** atau **pakaian nombor 1** dalam perkhidmatan beruniform Malaysia, ialah jenis pakaian seragam paling formal yang digunakan oleh tentera, polis, bomba dan  perkhidmatan beruniform awam yang lain untuk perbarisan, upacara rasmi, dan majlis resepsi, termasuk majlis persendirian seperti perkahwinan dan upacara pengebumian. Pakaian rasmi istiadat  biasanya merangkumi darjah kebesaran penuh dan insignia pingat. Gaya ini berasal dari uniform yang digunakan pada abad ke-19, walaupun abad ke-20 menyaksikan penggunaan pakaian mess kit-bergaya penuh. Reka bentuk mungkin bergantung pada rejimen atau cabang tentera (cth tentera darat, tentera laut, tentera udara, askar marin). Dalam Kod berpakaian Barat, pakaian rasmi istiadat adalah alternatif tambahan yang dibenarkan bersamaan dengan pakaian white tie awam bagi pemakaian malam atau morning dress bagi pemakaian siang – kadangkala secara kolektif dipanggil *[[Kod berpakaian Barat|pakaian rasmi]]* – namun uniform tentera adalah sama untuk pakaian siang dan malam. Oleh itu, pakaian rasmi istiadat adalah uniform paling formal, diikuti oleh pakaian rasmi mess.

Walaupun pakaian rasmi istiadat selalunya berwarna terang dan dihiasi dengan epaulet emas, sulaman emas, lanyard, lampasse, dsb, kebanyakannya berasal sebagai uniform praktikal yang, dengan penggunaan uniform yang lebih praktikal, telah dimasukkan ke fungsi istiadat. Sebelum Perang Dunia I, sebahagian besar angkatan tentera dunia mengekalkan uniform jenis ini yang biasanya lebih berwarna-warni dan terperinci daripada uniform tugas biasa (dikenali sebagai *[[Kod berpakaian Barat|undress]]*), atau pakaian seragam khidmat yang aktif.

Ketika pakaian rasmi istiadat lazimnya dipakai pada masa-masa tertentu oleh pegawai bertauliah dan pegawai tidak tauliah, ia juga boleh dipakai sebagai pakaian seragam pilihan oleh sesetengah anggota LLP kanan. Ia juga kadangkala dipakai oleh   golongan istana, golongan kesatriaan atau perkhidmatan beruniform awam tertentu, walaupun sesetengah daripadanya mungkin menghampiri pada pakaian mahkamah.

## Lihat juga
*Pakaian seragam tentera
**Pakaian rasmi mess
**Pakaian seragam khidmat
**Pakaian tempur
* Pakaian formal
** Pakaian siang
** Pakaian white tie
** Pakaian istiadat
** Pakaian keagamaan
** Baju tradisional

## Rujukan

## Pautan luar
Bahasa-bahasa Samiah Barat

**Bahasa-bahasa Samiah Barat** merupakan subkumpulan utama yang diusulkan bagi keluarga bahasa Samiah kuno. Istilah tersebut pertama kali dicipta pada tahun 1883 oleh Fritz Hommel.

Kumpulan tersebut, yang disokong oleh pengkaji Samiah seperti Robert Hetzron dan John Huehnergard, membahagikan keluarga bahasa Samiah kepada dua cabang: Timur dan Barat.

Bahasa-bahasa Samiah Barat terdiri daripada subkumpulan yang ditakrifkan dengan jelas: bahasa-bahasa Arab Selatan Moden, bahasa Arab Selatan Lama, bahasa-bahasa Samiah Habsyah, bahasa Arab, dan bahasa-bahasa Samiah Barat Laut (termasuklah bahasa Ibrani, bahasa Aram, dan bahasa Amurru dan bahasa Ugarit yang telah pupus).

Sementara itu, bahasa-bahasa Samiah Timur terdiri daripada bahasa Ebla dan bahasa Akkadia yang sudah pupus.

Bahasa-bahasa Samiah Habsyah dan bahasa-bahasa Arab Selatan menunjukkan ciri-ciri lazim tertentu, dan sering dilonggokkan bersama sebagai bahasa-bahasa Samiah Selatan. Pengelasan kedudukan bahasa Arab yang betul dalam bahasa-bahasa Samiah masih diperdebatkan. Dalam pengelasan lama, ia dilonggokkan dengan bahasa-bahasa Samiah Selatan. Walau bagaimanapun, Hetzron dan Huehnergard mengaitkannya lebih rapat dengan bahasa-bahasa Samiah Barat Laut, untuk membentuk bahasa-bahasa Samiah Tengah. Sesetengah pengkaji Samiah terus berhujah untuk pengelasan yang lebih lama tersebut, berdasarkan ciri tersendiri iaitu kata jamak pecah. Beberapa bahasawan juga berpendapat bahawa Eteokuprus ialah ahli bahasa-bahasa Samiah Barat Laut yang dituturkan di Cyprus purba. 

## Rujukan

## Sumber

* Alice Faber, "Subkumpulan Genetik Bahasa Samiah", dalam Hetzron, ed., 2013, *The Semitic Languages*, Routledge.
Grand Prix motosikal Malaysia 2022

**Grand Prix motosikal Malaysia 2022** (secara rasminya ***Petronas Grand Prix of Malaysia***) ialah pusingan ke-19 musim perlumbaan motosikal Grand Prix 2022, dan bakal diadakan pada 23 Oktober 2022 di Litar Antarabangsa Sepang, Sepang, Malaysia.

Grand Prix ini ialah pengembalian pusingan Malaysia setelah tidak diadakan pada 2020 dan 2021 akibat pandemik COVID-19.

## Latar belakang

### Kemasukan
Dalam kelas MotoGP, Tetsuta Nagashima terus menggantikan Takaaki Nakagami dalam LCR Honda oleh kerana kecederaan jari Takaaki yang belum pulih. Dalam kelas Moto2, Zonta van den Goorbergh terlepas pusingan selepas mengalami patah pergelangan tangan kiri semasa FP1 perlumbaan Australia. RW Racing GP menggantikannya dengan Azroy Anuar dari Asia Road Racing Championship. Jorge Navarro juga terlepas pusingan akibat femur patah dalam perlumbaan Australia, dan digantikan oleh Borja Gómez daripada Flexbox HP40. Simone Corsi daripada MV Agusta Forward Racing juga terlepas akibat kecederaan anak jari kanan dalam perlumbaan Australia, dan digantikan oleh David Sanchis. Pemenang Siri Cub Prix 4, Kasma Daniel daripada Yamaha Team Asean yang bertanding dalam Kejohanan Perlumbaan Jalan Asia bertanding sebagai kad liar bagi Petronas MIE Racing RW.  Barry Baltus terlepas pusingan ini akibat kecederaan. Dalam Moto3, Nicola Fabio Carraro menyambung penggantian dalam QJmotor Avintia Racing Team bagi pihak Matteo Bertelle yang tercedera. Syarifuddin Azman menggugurkan kad liar bagi VisionTrack Racing Team.

## Sesi latihan bebas

### MotoGP
Dalam sesi pertama, Brad Binder adalah yang terpantas mendahului Álex Rins dan Marc Márquez. Dalam sesi kedua pula, pelumba British Cal Crutchlow adalah pelumba terpantas, diikuti oleh Francesco Bagnaia dan Alex Márquez.

### Moto2
Pada sesi pertama, Augusto Fernández adalah yang terpantas mendahului Pedro Acosta dan Tony Arbolino. Pada sesi kedua, Manuel González adalah pelumba terpantas, diikuti oleh Marcel Schrötter dan Fermin Aldeguer.

### Moto3
Pada sesi pertama dan kedua, Dennis Foggia adalah pelumba terpantas.

## Rujukan

## Pautan luar
*
Pakaian mes

**Pakaian rasmi mess**, **pakaian mess kit**, juga dikenali sebagai **pakaian nombor 6** dalam perkhidmatan beruniform Malaysia, adalah jenis pakaian seragam paling formal (atau separuh formal, bergantung pada negara) yang digunakan oleh anggota tentera, anggota polis, dan anggota perkhidmatan beruniform yang lain. Ia selalunya terdiri daripada jaket mess, seluar, kemeja putih dan bow tie hitam, bersama dengan darjah kebesaran dan insignia pingat. Reka bentuk mungkin bergantung pada rejimen atau cabang tentera, cth tentera darat, tentera laut, tentera udara, askar marin, dsb. Dalam kod berpakaian Barat, pakaian mess adalah alternatif tambahan yang dibenarkan bersama dengan pakaian black tie awam bagi pemakaian malam atau sut lounge hitam bagi pemakaian siang namun uniform adalah sama untuk pakaian siang dan malam. Pakaian mess biasanya kurang formal daripada pakaian rasmi istiadat, tetapi lebih formal daripada pakaian seragam khidmat.

Sebelum Perang Dunia II, uniform tentera gaya ini sebahagian besarnya dihadkan kepada Angkatan Tentera British dan A.S., walaupun Tentera Laut Perancis, Jerman, Sweden dan tentera laut lain telah menggunakan versi pakaian mess mereka sendiri pada akhir abad ke-19, dipengaruhi oleh Royal Navy British.

Ketika pakaian rasmi mess lazimnya dipakai pada masa-masa tertentu oleh pegawai bertauliah dan pegawai tidak tauliah, ia juga boleh dipakai sebagai pakaian seragam pilihan oleh sesetengah anggota LLP kanan. Ia juga kadangkala dipakai oleh ahli kerabat istana atau perkhidmatan beruniform awam tertentu.

## Lihat juga
*Pakaian seragam tentera
**Pakaian rasmi istiadat
**Pakaian rasmi mess
*** Red Sea rig
**Pakaian seragam khidmat
**Pakaian tempur
* Pakaian separuh formal
** Sut lounge hitam
** Pakaian black tie

## Rujukan
**Nota sumber**

**Bibliografi**

* 
* 
* 
* 
* 
* 
* 

**Sumber online**

* 
* 
*
*

## Pautan luar
Hisham Abdullah

## Kejaya
Hisyam mulakan kejayanya pada 21 Mei 2022. Beliau menubuhkan Wil2one bersama adiknya, Awil dan rakan adiknya Akmar. Beliau sanggup tidak melanjutkan pengajiannya kerana itulah pilihannya. Beliau bersama Wil2one munculkan album pertama mereka dengan nama "Chayalah". Namun album tersebut tidak dapat sambutan kerana lagu-lagunya tiada makna. Namun di album kedua, ia mendapat sambutan di Malaysia.

## Filemografi

## Rujukan

## panutan luar
Pakaian seragam khidmat

**Pakaian seragam khidmat**, **pakaian khidmat**, juga dikenali sebagai **pakaian nombor 8** dalam perkhidmatan beruniform Malaysia, ialah sejenis pakaian seragam tidak formal yang digunakan oleh tentera, polis, bomba dan perkhidmatan beruniform awam yang lain untuk tujuan harian pejabat, berek dan tugas bukan medan dan kadangkala untuk majlis istiadat. Ia selalunya terdiri daripada jaket, seluar, kemeja, dan tali leher, berserta dengan darjah kebesaran, pingat, dan insignia. Reka bentuk mungkin bergantung pada rejimen atau cabang tentera, cth tentera darat, tentera laut, tentera udara, askar marin, dsb. Dalam kod berpakaian Barat, pakaian khidmat adalah alternatif tambahan yang dibenarkan bersama dengan sut awam - kadangkala secara kolektif dipanggil *[[Kod berpakaian Barat|undress]]* atau "pakaian biasa". Oleh itu, pakaian khidmat dianggap kurang formal daripada pakaian istiadat dan pakaian mess, tetapi lebih formal daripada pakaian tempur.

Pakaian seragam khidmat pada asalnya dipakai dalam perkhidmatan aktif di medan atau di laut, tetapi semakin diturunkan fungsinya ke pejabat, berek, dan lawatan kerja apabila pakaian medan yang lebih praktikal berkembang. Di beberapa bahagian angkatan tentera seperti Tentera Darat British, pakaian khidmat juga boleh digunakan untuk upacara-upacara istiadat, secara beransur-ansur menggantikan peranan pakaian rasmi istiadat yang telah mendahuluinya sebagai pakaian medan. Dalam Tentera Laut Amerika Syarikat, sebagai contoh, pakaian seragam khidmat di pakai untuk fungsi-fungsi rasmi yang tidak beralih ke peringkat pakaian rasmi istiadat atau pakaian rasmi mess. Ia juga lazimnya dipakai semasa melakukan lawatan rasmi, atau semasa menghantar laporan kepada markas. Ia mungkin mengikut musim, dengan pakaian seragam putih dipakai pada musim panas dan versi lebih gelap pula dipakai pada musim sejuk.

## Lihat juga
*Pakaian seragam tentera
**Pakaian rasmi istiadat
**Pakaian rasmi mess
**Pakaian tempur

## Pautan luar
Marc Márquez

**Marc Márquez Alentà** (lahir 17 Februari 1993) ialah pelumba jalan raya motosikal Grand Prix profesional Sepanyol, yang telah berlumba bagi pasukan kilang Honda sejak debut MotoGP pada 2013. Dilahirkan di Cervera, Catalonia, Sepanyol, beliau digelar "Semut Cervera" di seluruh dunia (disebabkan ketinggiannya, 1.68m), dan *el tro de Cervera* di kampung halamannya, yang bermaksud "guruh Cervera". Beliau adalah salah satu daripada empat pelumba yang telah memenangi kejuaraan dunia dalam tiga kategori berbeza, selepas Mike Hailwood, Phil Read dan Valentino Rossi, dan merupakan salah seorang pelumba motosikal paling berjaya sepanjang zaman, dengan lapan Kejohanan Dunia Grand Prix atas namanya, enam daripadanya berada dalam kelas perdana. Márquez menjadi pelumba Sepanyol ketiga selepas Àlex Crivillé dan Jorge Lorenzo untuk memenangi gelaran kelas perdana, dan merupakan pelumba Sepanyol paling berjaya dalam MotoGP setakat ini, dengan 59 kemenangan. Pada 2013, beliau menjadi pelumba pertama sejak Kenny Roberts pada 1978 untuk memenangi gelaran kelas perdana pada musim pertamanya, dan yang paling muda memenangi gelaran keseluruhan, pada usia 20 tahun dan 266 hari.

Márquez sering dianggap sebagai salah seorang inovator terhebat dalam perlumbaan MotoGP moden, kerana teknik selekohnya yang agak keterlaluan, yakni mencondongkan diri dengan melampau sehingga dilihat "dalam bahaya berterusan untuk tergelincir keluar". Beliau adalah abang kepada juara dunia Moto3 2014 dan juara dunia Moto2 2019, Álex Márquez.

Márquez memenangi Kejohanan Dunia 125cc 2010, Kejohanan Dunia Moto2 2012,   dan Kejohanan Dunia MotoGP 2013, 2014, 2016, 2017, 2018 dan 2019. Beliau menjadi pelumba pertama sejak Kenny Roberts pada 1978 untuk memenangi gelaran kelas perdana pada musim pertama, dan yang paling muda untuk memenangi gelaran keseluruhan. Pada 2014, beliau mempertahankan gelarannya, memenangi kejuaraan dengan baki tiga pusingan, di mana beliau memenangi sepuluh perlumbaan berturut-turut. Márquez menyamai rekod Grand Prix sepanjang masa bagi petak pertama pada usia 23 tahun pada 2016. Márquez memperoleh kejuaraan 2016 dengan baki tiga pusingan di Motegi dan memastikan kejuaraan di Valencia pada pusingan akhir 2017. Beliau kemudiannya memenangi kejuaraan 2018 dengan baki tiga perlumbaan dan menjadi pemenang Grand Prix ketiga tertinggi sepanjang masa. Beliau memperoleh kejuaraan 2019 dengan berbaki empat perlumbaan di Litar Antarabangsa Chang di Buriram, Thailand, menandakan Kejohanan Dunia ke-8 dan ke-6 dalam Kelas Perdana. Márquez terlepas hampir semua musim 2020 yang dimampatkan dan tertangguh (beliau menamatkan 26 pusingan perlumbaan pertama, sebelum terjatuh) serta permulaan musim 2021 kerana patah lengan kanan yang dialami pada pembukaan musim 2020. Selepas kembali pada musim 2021, beliau memenangi tiga perlumbaan di Jerman, Austin, Misano, dan mendapat tempat ke-2 lagi di Aragon, tetapi oleh kerana beliauu terlepas dua perlumbaan pembukaan serta dua perlumbaan terakhir musim ini, beliau hanya menduduki tempat ke-7 keseluruhan.

## Rujukan

## Pautan luar

*
*
*  Marc Márquez&nbsp;– Profil dalam laman web MotoGP
*
ISO 3166-2:SG

**ISO 3166-2:SG** merupakan entri untuk Singapura dalam ISO 3166-2, sebahagian daripada pemiawaian ISO 3166 yang diterbitkan oleh Pertubuhan Pemiawaian Antarabangsa (ISO), yang mentakrifkan kod untuk nama subbahagian utama (misalnya, wilayah atau negeri) semua negara yang dikodkan dalam ISO 3166-1.

## Pautan luar

* Platform Penyemakan Imbas Dalam Talian ISO: SG
*Daerah Singapura, Statoids.com
Kod berpakaian Barat

**Kod berpakaian Barat** ialah satu set kod pakaian yang memperincikan baju apa yang patut dipakai untuk majlis-majlis tertentu. Memandangkan kebanyakan budaya mempunyai ciri-ciri khas yang setara dengan tradisi kod pakaian Barat yang lebih formal, kod pakaian ini adalah rangka kerja serba guna yang sebenar, terbuka pada percantuman kostum tempatan dan antarabangsa. Keserbagunaan ini menjadikan skala formaliti sebagai  **skala formaliti antarabangsa** yang praktikal.

Klasifikasi dibahagikan kepada pakaian formal (*full dress*), pakaian separuh formal (*half dress*), dan pakaian tidak formal (*undress*). Apa-apa sahaja  dibawah level ini dirujuk sebagai pakaian kasual, walaupun kadangkala dalam kombinasi seperti "smart kasual" atau "bisnes kasual" untuk menunjukkan harapan lebih tinggi daripada langsung tiada apa-apa.

## Bacaan lanjut
*
Naufal Azrin

**Ahmad Naufal Azrin** (lahir 7 September 1999) ialah seorang penyanyi lelaki Malaysia. Beliau ialah ahli kumpulan nasyid, Zayne yang ditubuhkan pada 2019, namun meninggalkan kumpulan itu pada 2022 untuk meneruskan kerjaya solo. Selain itu, beliau juga dikenali menerusi lagu "Casablanca", gandingannya bersama Nuha Bahrin. 

## Kerjaya
Naufal mula berkecimpung dalam bidang muzik sejak berusia 9 tahun dengan memilih genre nasyid sebagai muzik dendangan.

Pada tahun 2019, beliau menyertai kumpulan nasyid Zayne yang ditubuhkan sebagai anak didik kumpulan Inteam. Selain Naufal, Zayne turut dianggotai oleh Furqan Fawwaz, Mateen Yaaqub dan Abdul Basit. Kumpulan ini meraih kejayaan komersial menerusi single bertajuk "Ya Badratim", "Rindu" dan "Kaulah Cinta", di samping merakamkan lagu-lagu saduran bersama dengan rakan penyanyi tempatan.

Akan tetapi pada 2022, Naufal mengambil keputusan untuk meninggalkan Zayne dan meneruskan kerjaya muzik secara solo. Sebagai penyanyi solo, Naufal paling dikenali menerusi gandingannya bersama Nuha Bahrin menerusi lagu "Casablanca".

## Kehidupan peribadi
Naufal dibesarkan di Kuala Lumpur dan bersekolah di Maahad Tahfiz Imam Syafie di Hulu Kelang, Selangor.

## Diskografi

## Anugerah dan pencalonan

## Rujukan

## Pautan luar
*
Hidrolase

**Hydrolase** ("enzim hidrolisis") ialah kelas enzim yang biasanya berfungsi sebagai pemangkin biokimia yang menggunakan molekul air untuk memecahkan ikatan kimia, dan biasanya membahagikan molekul besar kepada molekul yang lebih kecil. Beberapa contoh biasa enzim hidrolase ialah esterase, termasuk lipase, fosfatase, glikosidase, peptidase, dan nukleosidase.

Esterase membelahkan ikatan ester dalam lipid, dan fosfatase memutuskan kumpulan fosfat daripada molekul. Contoh esterase penting ialah asetilkolina esterase yang membantu dalam mengubah impuls neuron menjadi kumpulan asetat selepas hidrolase memecahkan asetilkolina kepada kolina dan asid asetik. Asid asetik ialah metabolit penting dalam badan, dan perantara kritikal bagi tindak balas lain seperti glikolisis. Lipase pula menghidrolisis gliserida. Glikosidase membelah molekul gula daripada karbohidrat dan peptidase menghidrolisis ikatan peptida. Nukleosidase menghidrolisis ikatan nukleotida.

Enzim hidrolase penting dalam badan oleh kerana keupayaan penguraiannya. Dalam lipid, lipase menyumbang kepada pemecahan lemak dan lipoprotein serta molekul lain yang lebih besar kepada molekul yang lebih kecil seperti asid lemak dan gliserol. Asid lemak dan molekul kecil lain digunakan dalam sintesis molekul dan sumber tenaga.

Apa-apa enzim yang memangkingkan tindak balas di bawah boleh dikira sebagai hidrolase:

:A&ndash;B + H2O → A&ndash;OH + B&ndash;H

dengan A&ndash;B mewakili ikatan kimia dalam mana-mana molekul.

## Rujukan
Oksidoreduktase

**Oksidoreduktase** ialah sejenis enzim yang memangkinkan pertukaran elektron dari satu molekul ke satu lagi molekul. Enzim kumpulan ini lazimnya menggunakan NADP+ atau NAD+ sebagai kofaktor. Oksidoreduktase transmembran membentuk rantaian pengangkutan elektron dalam bakteria, kloroplas dan mitokondria, termasuk kompleks respirasi I, II dan III. Sebilangan oksidoreduktase lain boleh bersatu dengan membran biologi sebagai protein membran periferi atau dibenamkan ke membran melalui satu heliks transmembran.

## Tindak balas

Sebagai contoh, enzim yang memangkinkan tindak balas ini ialah oksidoreduktase:

:A– + B → A + B–

Dalam contoh ini, A ialah reduktor (penderma elektron) dan B ialah pengoksida (penerima elektron).

Dalam tindak balas biokimia, tindak balas redoks kadangkala lebih sukar untuk dilihat, seperti tindak balas glikolisis ini:

:Pi + gliseraldehid-3-fosfat + NAD+ → NADH + H+ + 1,3-bifosfogliserat

Dalam tindak balas ini, NAD+ ialah oksidan (penerima elektron), dan gliseraldehid-3-fosfat ialah reduktan (penderma elektron).

## Rujukan
Transferase

**Transferase** ialah sejenis enzim yang memangkinkan pemindahan kumpulan berfungsi dari satu molekul ("penderma") ke satu lagi ("penerima"). Enzim jenis ini terlibat dalam ratusan aliran tindak balas biokimia, dan penting dalam proses-proses kelangsungan hayat paling utama.

Transferase terlibat dalam pelbagai tindak balas dalam sel. Tiga contoh tindak balas ini ialah aktiviti pemindahan koenzim A (CoA) yang memindahkan tiol ester, dengan N-asetiltransferase, dalam aliran tindak balas metabolisasi triptofan, dan kawal atur piruvat dehidrogenase (PDH) yang menukarkan piruvat ke asetil CoA. Transferase juga digunakan dalam translasi. Dalam kes ini, rantai asid amino ialah kumpulan berfungsi yang dipindahkan oleh pemindahan peptidil. Pemindahan melibatkan penyingkiran rantai asid amino yang semakin meningkat daripada molekul tRNA dalam tapak-A ribosom, dan penambahan asid amino lanjutan pada tRNA dalam P-site.

Secara mekanikal, enzim yang menjalankan tindak balas di bawah ialah transferase:

 kumpulan-X + Y \xrightarrow[transferase]{} X + kumpulan-Y 

Dalam tindak balas di atas, X ialah penderma dan Y ialah penerima. Bahagian "kumpulan" ialah kumpulan berfungsi yang dipindahkan melalui aktiviti transferase. Penderma lazimnya suatu koenzim.

## Rujukan
Isomerase

**Isomerase** ("enzim isomer") ialah kelas umum enzim yang menukarkan molekul daripada satu isomer kepada isomer lain. Isomerase memudahkan penyusunan semula intramolekul, di mana ikatan dipecahkan dan dihasilkan. Bentuk umum tindak balas sedemikian adalah seperti berikut:

**A&ndash;B → B&ndash;A**

Hanya terdapat satu substrat yang menghasilkan satu produk. Produk ini mempunyai formula molekul yang sama dengan substrat, tetapi berbeza dalam ketersambungan ikatan atau susunan tiga dimensi. Isomerase memangkinkan tindak balas merentasi banyak proses biologi, seperti dalam glikolisis dan metabolisme karbohidrat.

## Keterangan
Isomerases memangkinkan proses perubahan satu molekul. Ia menukar satu isomer kepada yang lain, dan bermakna produk akhir mempunyai formula molekul yang sama, tetapi struktur fizikal yang berbeza. Isomer sendiri wujud dalam pelbagai jenis, tetapi secara amnya boleh dikelaskan sebagai isomer struktur atau stereoisomer. Isomer struktur mempunyai susunan ikatan yang berbeza dan/atau ketersambungan ikatan yang berbeza antara satu sama lain, seperti dalam kes heksana dan empat bentuk isomernya yang lain (2-metilpentana, 3-metilpentana, 2,2-dimetilbutana, dan 2,3-dimetilbutana).

Stereoisomer mempunyai susunan ikatan individu yang sama dan ketersambungan yang sama tetapi susunan tiga dimensi atom terikat berbeza. Contohnya, 2-butena wujud dalam dua bentuk isomer: *cis*-2-butena dan *trans*-2-butena. Subkategori isomerase yang mengandungi rasem, epimerase dan isomer *cis-trans* ialah contoh enzim yang memangkinkan pertukaran stereoisomer. Liase intramolekul, oksidoreduktase dan transferase memangkinkan penukaran antara isomer struktur.

## Rujukan
Ligase

Enzim **ligase** ("enzim ligasi") ialah enzim yang boleh memangkin penyambungan (ligasi) dua molekul besar dengan membentuk ikatan kimia baharu. Ini biasanya melalui hidrolisis kumpulan kimia kecil pada salah satu molekul yang lebih besar atau enzim yang memangkinkan penghubung dua sebatian, contohnya, enzim yang memangkinkan penyambungan C-O, C-S, C-N dan lain-lain. Secara umum, ligase memangkinkan tindak balas berikut:

:Ab + C → A&ndash;C + b

atau kadang-kadang

:Ab + cD → A&ndash;D + b + c + d + e + f

di mana huruf kecil boleh menandakan kumpulan kecil. Ligase boleh bergabung dengan dua serpihan pelengkap asid nukleik dan membaiki patah untai tunggal yang timbul dalam DNA untai berganda semasa replikasi.
Liase

**Liase** ("enzim lisis") ialah enzim yang memangkinkan pembelahan (tindak balas penyingkiran) pelbagai ikatan kimia dengan cara selain daripada hidrolisis (tindak balas penggantian) dan pengoksidaan, dan selalunya membentuk ikatan ganda dua baharu atau struktur gelang baharu. Tindak balas terbalik juga mungkin (tindak balas Michael). Sebagai contoh, enzim yang memangkinkan tindak balas di bawah ialah liase:

:ATP → cAMP + PPi

Liase berbeza daripada enzim lain kerana ia memerlukan hanya satu substrat untuk tindak balas dalam satu arah, tetapi dua substrat untuk tindak balas terbalik.

## Rujukan
Pakaian formal

**Pakaian formal** atau **full dress** ("pakaian lengkap")  ialah kategori kod berpakaian Barat yang terpakai untuk majlis-majlis paling formal, seperti perkahwinan, pembaptisan kristian, upacara penerimaan, upacara pengebumian, Easter dan tradisi krismas, sebagai tambahan kepada majlis santapan negara, majlis menghadap, majlis tari, dan acara lumba kuda. Pakaian formal secara tradisinya dibahagikan kepada pakaian siang dan malam yang formal, melibatkan pakaian pagi (kot pagi) sebelum 6 p.m., dan white tie (kot rasmi) selepas 6 p.m. Alternatif lain yang dibenarkan, bagaimanapun, adalah versi paling formal pakaian istiadat (termasuk pakaian mahkamah, pakaian seragam diplomatik dan pakaian akademik), pakaian rasmi istiadat, baju keagamaan, baju kebangsaan, dan paling jarang kot frock (yang mendahului kot pagi sebagai pakaian tetap siang yang formal tahun 1820an-1920an). Di samping itu, pakaian formal sering diminta memakai darjah kebesaran penuh  dan pingat rasmi.

## Galeri
### Pakaian pagi

File:Morning dress 1901.jpg|Pakaian pagi tahun 1901
File:StateLibQld 1 232967 Governor Goodwin and party walking across the Grey Street Bridge after its opening.jpg|Sir John Goodwin dan Lady Goodwin bersama dengan Neil Campbell dan isterinya, berjalan di atas Jambatan Grey Street sambil memakai pakaian pagi, topi tinggi dan spat (1931)
File:Skogskyrkogarden 1940.jpg|Torsten Nothin, Gunnar Asplund, Putera Mahkota Gustav Adolf, Putera Eugen dan Yngve Larsson di upacara perasmian Skogskyrkogården, Stockholm, Sweden (1940)
File:TrumanKing1947Two.jpg|Mantan Presiden AS Harry S. Truman bersama William Lyon Mackenzie King (1947)
File:1929wedding.jpg|Lelaki memakai pakaian pagi dan perempuan memakai gaun kahwin di satu majlis perkahwinan (1929)
File:Toni Frissell, John F. Kennedy and Jacqueline Bouvier on their wedding day, 1953.jpg|John F. Kennedy dan Jacqueline Bouvier Kennedy, memakai pakaian pagi dan gaun kahwin, di luar rumah (1953)


### White tie

File:Beauchamp7.JPG|Karikatur William Lygon, Earl Beauchamp Ke-7 dalam majalah *[[Vanity Fair (majalah UK)|Vanity Fair]]* (1899)
File:Atatürk in white tie.jpg|Mustafa Kemal Atatürk memakai pakaian formal white tie malam (1925)
File:Queen Elizabeth II and Prince Philip sit on thrones before a full Parliament.jpg|Queen Elizabeth II (memakai gaun kembang) dan Putera Philip (pakaian rasmi istiadat) di upacara (*full dress*) istiadat pembukaan Parlimen Kanada (1957), dikelilingi oleh def-def jemputan dari pelbagai jenis pakaian formal (pakaian pagi, white tie dsb.), bersesuaian dengan fungsi atau masa ketibaan dan keberangkatan mereka
File:Ford and Emperor1975.jpg|Presiden AS Gerald Ford, Wanita Pertama Betty Ford, Maharaja Hirohito dan Maharani Nagako dari Jepun (lelaki memakai white tie) pada majlis santapan negara (1975)
File:King Willem-Alexander and Queen Maxima on the inauguration 2013.jpg|Raja Willem-Alexander dan Permaisuri Maxima berangkat ke Nieuwe Kerk pada hari pertabalannya (30 April 2013)


## Lihat juga
* Pakaian istiadat
* Pakaian pagi
* White tie
* Kod berpakaian Barat
* Sut
* Pakaian tidak formal
* Pakaian separuh formal
* Pakaian kasual

## Rujukan

## Pautan luar
*
Ijab Kabut

***Ijab Kabut*** ialah sebuah siri drama televisyen web Malaysia 2022 arahan Faliq Sharif dengan idea asal oleh Nadia Khan dan skrip oleh Nadia, Mamu Vies, Azhar Amirulhisyam, Syarul Akmal, Baizura Kahar dan Qawiem Hamizan. Dibintangi oleh Azira Shafinaz, Iedil Dzuhrie Alaudin dan Fadlan Hazim, siri ini disiarkan di platform penstriman Viu bermula 13 Oktober sehingga 10 November 2022 dan ditayangkan sebanyak dua episod setiap minggu.

## Sinopsis
Deanna, seorang penerbit muzik bercita-cita tinggi dan kompetitif, mahu merealisasikan majlis perkahwinan yang sempurna – dengan perancang perkahwinan yang sempurna, katering, makanan dan juga band perkahwinan. Situasi terburuk mengejutkan berlaku apabila tunangnya memutuskan pertunangan mereka.

Deanna memutuskan untuk meneruskan perkahwinan sambil mencari sesiapa sahaja sebagai pengantin lelakinya. Maka bermula kisah komedi tentang bagaimana bakal pengantin perempuan ini meneruskan usaha untuk mencari lelaki yang sempurna untuk majlis perkahwinan impiannya, dengan dua calon yang sukarela menjadi suaminya – perancang majlis perkahwinannya, Khai, dan pekerjanya, Mat, yang bercita-cita untuk menjadi seorang pemuzik. 

## Pelakon
* Azira Shafinaz sebagai Deanna
* Fadlan Hazim sebagai Khai
* Iedil Putra sebagai Mat
* Ezzaty Abdullah sebagai Athira
* Sarancak sebagai Rozita
* Hana Nadira sebagai Noni
* Sharifah Alyesha sebagai Alice
* Megat Sharizal sebagai Coach Bima Sakti
* Kodi Rasheed sebagai Saiful
* Khatijah Tan sebagai nenek Deanna
* Dilla Ahmad sebagai ibu Deanna
* Sobri Anuar sebagai bapa Deanna
* Taufiq Hanafi sebagai Farhan
* Allahyarham Nabil Zamanhuri sebagai Andi
* Ku Farishah sebagai Julie
* Ghazdan Ghazali sebagai Hafiz
* Avaa Vanja sebagai Mila
* Azwan Kombos sebagai Faliq
* Lizart Rashid sebagai abang Deanna
* Fathie Shafie sebagai Borhan

## Penerbitan
*Ijab Kabut* ialah hasil nukilan oleh sekumpulan penulis skrip yang diketuai oleh Mamu Vies yang terkenal dengan drama *Love in Lockdown* dan *[[Sihir (drama)|Sihir]]*.

Ditanya mengenai pemilihan tajuk drama ini, pengarahnya Faliq Sharif berkata: "Cerita ini berkisarkan tentang orang nak kahwin tapi tiada pengantin. Keputusannya membawa kepada benda-benda yang terjadi dan memberi kesan kepada semua orang di sekelilingnya".

## Keluaran
*Ijab Kabut* memulakan siaran di Viu bermula 13 Oktober 2022 dengan 2 episod disiarkan berturut-turut.

## Rujukan

## Pautan luar
* ''Ijab Kabut'' di Viu
*
Bahasa Konkani

**Bahasa Konkani** adalah anak cabang selatan rumpun bahasa Indo-Arya, dan dianggap sebagai pecahan bahasa Marathi. Bahasa ini mulanya memang berasal dari wilayah **Konkan** dan **Goa**, tetapi tersebar ke berbagai-bagai wilayah di India. Lama-kelamaan, para penutur bahasa Konkani ini dapat dijumpai di negeri-negeri India seperti Goa, Maharashtra, Karnataka, Kerala dan beberapa bahagian Tamil Nadu. Penutur bahasa ini juga sangat heterogen baik dari status sosial, maupun agamanya. Diperkirakan ada 3 juta orang yang menggunakan bahasa Konkani.

## Nota


## Rujukan
ISO 3166-2:BN

**ISO 3166-2:BN** merupakan entri untuk Brunei dalam ISO 3166-2, sebahagian daripada pemiawaian ISO 3166 yang diterbitkan oleh Pertubuhan Pemiawaian Antarabangsa (ISO), yang mentakrifkan kod untuk nama subbahagian utama (misalnya, wilayah atau negeri) semua negara yang dikodkan dalam ISO 3166-1.

## Pautan luar

* Platform Penyemakan Imbas Dalam Talian ISO: BN
* Daerah Brunei, Statoids.com
Ronald Knox

**Ronald Arbuthnott Knox** (17 Februari 1888 - 24 Ogos 1957) ialah seorang paderi, ahli teologi, pengarang, dan penyiar radio Katolik Inggeris . Mendapat pendidikan di Eton and Balliol College, Oxford, di mana dia memperoleh reputasi tinggi sebagai seorang pengklasik, Knox telah ditahbiskan sebagai paderi Gereja England pada tahun 1912. Dia adalah seorang felo dan pendeta Kolej Trinity, Oxford sehingga dia meletak jawatan daripada jawatan tersebut selepas penukaran agamanya kepada Katolik pada tahun 1917. Knox menjadi paderi Katolik pada tahun 1918, meneruskan karya ilmiah dan sasteranya dalam fahaman tersebut.

Knox menerbitkan secara meluas mengenai subjek agama, falsafah dan sastera. Beliau juga menghasilkan beberapa karya popular fiksyen detektif . Dia dikenali dengan "Sepuluh Rukun" untuk cerita detektif, yang berusaha untuk mengkodifikasikan bentuk fiksyen jenayah di mana pembaca boleh mengambil bahagian dengan cuba mencari penyelesaian kepada misteri itu sebelum detektif fiksyen mendedahkannya.
Alexander Van der Bellen

**Alexander Van der Bellen** (lahir 18 Januari 1944) ialah seorang ahli politik dan ahli ekonomi Austria yang telah dipilih sebagai presiden dalam pilihan raya Presiden Austria 2016.

Van der Bellen adalah seorang profesor ekonomi di Universiti Vienna sebelum bersara. Beliau adalah ahli Parti Hijau Austria dan merupakan ahli Majlis Kebangsaan dari 1994 hingga 2012. Beliau juga berkhidmat sebagai pengerusi kelab parlimen dan jurucakap persekutuan untuk partinya dari 1997 hingga 2008. Dia bertanding sebagai calon bebas yang disokong oleh Parti Hijau dalam pilihan raya presiden 2016. Pada pusingan pertama, dia mencapai tempat kedua dan dikalahkan oleh Norbert Hofer dari Parti Kebebasan Austria. Bagaimanapun, pada pusingan kedua dia berjaya menewaskan Hofer berkat undian yang dihantar melalui pos.

Semasa pilihan raya presiden, beliau merayu kepada pusat politik dan disokong oleh pemimpin Parti Demokratik Sosial dan Parti Rakyat yang konservatif. Van der Bellen ialah presiden Hijau kedua sebuah negara EU (selepas Raimonds Vējonis dari Latvia) dan yang pertama dipilih secara langsung melalui undi. Van der Bellen menyokong dasar liberal sosial dan hijau serta penyokong Kesatuan Eropah dan federalisme Eropah.

## Rujukan
Rajes Perumal

**Rajes a/l Perumal** atau **P. Rajes** (21 Julai 1985 – 17 Oktober 2022) ialah seorang pemain bola sepak profesional Malaysia yang bermain sebagai bek kanan.

## Kerjaya
Pada awal kariernya, Rajes bermain untuk MP Selayang dalam Liga FAM 2005. Beliau berpindah ke Sabah pada akhir 2006 dan bermain untuk pasukan yang berpangkalan di Borneo pada musim 2006-07. Beliau menandatangani kontrak dengan Selangor PKNS FC pada 2008 dan Shahzan Muda pada 2009. Beliau kembali ke PKNS pada 2010 dan memenangi kejuaraan Liga Premier Malaysia 2011.

Dia berpindah ke Selangor pada 2014 dan membuat penampilan sulung menentang T-Team pada 18 Januari 2014 sebagai pemain gantian pada minit ke-79. Penampilan kedua dan terakhir beliau dalam Liga Super untuk Selangor adalah menentang Sarawak di mana Selangor menang 3-0, di mana beliau juga masuk sebagai pemain gantian.

Pada 2015, dia berpindah ke Kedah di mana dia menjadi pemain tetap untuk pasukan itu. Beliau membuat 15 penampilan liga pada 2015 ketika Kedah memenangi gelaran Liga Premier Malaysia dan dinaikkan ke Liga Super. Secara keseluruhannya dia membuat 23 penampilan untuk Kedah dalam semua pertandingan.

Rajes kembali ke PKNS pada 2016 dan membuat penampilan pertama kali ketiga bersama PKNS dalam keputusan seri 4–4 menentang Kuantan FA. Pada 2018, beliau menandatangani kontrak dengan MISC-MIFA (kini Petaling Jaya City) dan membuat 20 penampilan liga pada musim pertamanya. Dia menjaringkan gol pertamanya untuk MISC-MIFA pada 22 Mei 2018 dalam kemenangan 3-2 ke atas Pulau Pinang. Perlawanan terakhirnya untuk kelab itu adalah menentang Kuala Lumpur City pada 15 Oktober 2022.

## Kematian
Rajes meninggal dunia pada 17 Oktober 2022, selepas mengalami kecederaan dalam kemalangan motosikal di Batu Caves, Selangor.

## Penghargaan
**PKNS**
* Liga Premier Malaysia: 2011

**Kedah**
* Liga Premier Malaysia: 2015

## Rujukan
Malaysia di Sukan Dalam Dewan dan Seni Mempertahankan Diri Asia

Malaysia telah menyertai Sukan Dalam Dewan dan Seni Mempertahankan Diri Asia sejak tahun 2005. Pada tahun tersebut juga Malaysia berjaya meraih pingat pertama iaitu pingat emas dalam sukan ekstrem.

Pada mulanya, sukan ini dikenali sebagai Sukan Dalam Dewan Asia. Namun, sukan ini telah digabungkan dengan Sukan Seni Mempertahankan Diri Asia pada tahun 2013.

## Pungutan pingat

### Pungutan pingat mengikut temasya

### Pungutan pingat mengikut sukan

## Lihat juga

* Malaysia di Sukan Asia
Fahaman Xi Jinping

**Fahaman Xi Jinping tentang Sosialisme dengan ciri China dalam Era Baharu**, lebih dikenali sebagai **Fahaman Xi Jinping**, ialah beberapa aspirasi dan cita-cita yang dikembangkan oleh Setiausaha Agung Parti Komunis China, Xi Jinping. Fahaman ini pertama kali disebutkan secara rasmi dalam Kongres Kebangsaan Parti Komunis China ke-19, di mana Fahaman ini dimasukkan ke dalam perlembagaan parti. Dalam Sidang Pertama Kongres Rakyat Kebangsaan ke-13 pada 11 Mac 2018, pembukaan perlembagaan dipinda untuk menyertakan Fahaman Xi Jinping.

## Kandungan
Fahaman Xi Jinping terdiri daripada 14 poin dasar sebagai berikut:
# Memastikan kepemimpinan Parti Komunis China ke atas semua bentuk pekerjaan di China.
# Parti Komunis China harus mengambil pendekatan yang berpusatkan rakyat demi kepentingan awam.
# Melanjutkan "pendalaman reformasi yang komprehensif".
# Menerapkan idea-idea baru berasaskan sains demi "pengembangan yang inovatif, terkoordinasi, hijau, terbuka dan bersama".
# Mengikuti "sosialisme dengan ciri China" dengan "rakyat sebagai penguasa negaranya".
# Mengatur China dengan kedaulatan undang-undang.
# "Mempraktikkan nilai-nilai teras sosialis", termasuk Marxisme, komunisme, dan sosialisme dengan ciri China.
# "Meningkatkan taraf hidup dan kesejahteraan masyarakat ialah tujuan utama pembangunan".
# Hidup berdampingan secara baik bersama-sama alam sekitar melalui dasar "pemeliharaan tenaga dan perlindungan alam sekitar" dan "menyumbang kepada keselamatan ekologi global".
# Memperkuat keamanan kebangsaan China.
# Parti Komunis China harus memiliki "kepemimpinan mutlak" ke atas Tentera Pembebasan Rakyat China.
# Mempromosikan satu negara, dua sistem bagi Hong Kong dan Macau dengan harapan "menyelesaikan penyatuan nasional" dan mengikuti dasar Satu China dan Konsensus 1992 bagi Taiwan.
# Tetapkan tujuan bersama antara orang China dengan masyarakat sedunia dengan "lingkungan antarabangsa yang damai".
# Tingkatkan disiplin parti dalam Parti Komunis China.

## Pengaruh dan penerimaan
Pada 27 November, lebih 100 pembuat film, aktor, dan bintang pop utama China berkumpul selama sehari di Hangzhou untuk mempelajari laporan Kongres Parti ke-19 yang menampilkan Fahaman Xi Jinping.

Pada Juli 2018, kereta api di Metro Changchun dihiasi dengan warna merah dan berbilang petikan Xi dalam perayaan ulang tahun ke-97 Parti Komunis China. Kereta itu digambarkan sebagai "panduan spiritual yang sangat padat" daripada Fahaman Xi Jinping oleh pemerintah setempat. Pada Januari 2019, Alibaba Group melancarkan satu aplikasi bernama *[[Xuexi Qiangguo]]* sebagai platform untuk mempelajari Fahaman Xi Jinping.

Pada Disember 2019, Universiti Fudan menambahkan kandungan tentang penanaman Fahaman Xi Jinping dalam mahasiswa dan pensyarah ke dalam piagam kampusnya, sekaligus menerbitkan protes kebebasan akademik di kalangan mahasiswa.

## Nota


## Rujukan